Продажба на сим карти е новият вид измама | Блиц
Продажба на сим карти е новият вид измама
https://blitz.bg/kriminalni/prodazhba-na-sim-karti-e-noviyat-vid-izmama_news62504.html Blitz.bg
23 Окт. 2009, 14:41
Пернишката полиция разследва нов вид измами - тези с предплатените сим карти, които по закон трябва да бъдат регистрирани до 31-ви декември в офисите на мобилните оператори. Вместо в офисите обаче, мнимите представители предлагат това да стане на място по домовете срещу заплащане, съобщи НТВ.
Така те натискат звънеца, посрещат ви с усмивка, представят се за част от екипа на даден мобилен оператор и искат лични данни и парични средства, за да могат да спестят разкарването до градовете, предимно на възрастни хора.<br /> <br /> Според полицията местните се използват само като втори лица в схемата, а самите предполагаеми виновници са от русенска област.<br /> <br /> Мобилните оператори призовават потребителите да регистрират сим картите си само в официалните им офиси. Ако възрастните хора не могат да отидат лично до представителствата, това могат да направят само техни деца или внуци, като регистрират картата на тяхно име. /БЛИЦ<br />